Το φθινόπωρο, ο χειμώνας αλλά και η άνοιξη είναι οι εποχές που ενδείκνυνται για να αντιμετωπιστούν επεμβατικά οι κιρσοί των κάτω άκρων. Η υψηλή θερμοκρασία κατά τους καλοκαιρινούς μήνες (κυρίως Ιούλιο και Αύγουστο) δεν αποτελεί σύμμαχο στην αποθεραπεία μετά την επέμβαση. Η χρήση κάλτσας διαβαθμισμένης συμπίεσης από τον ασθενή είναι δυσκολότερη λόγω ζέστης, ενώ η πιθανή ύπαρξη κάποιων μελανιών μετεγχειρητικά δυσχεραίνει την έκθεση στον ήλιο. Επιπλέον για μικρό χρονικό διάστημα μετά την επέμβαση (δέκα μέρες) καλό είναι να αποφεύγεται η κολύμβηση, γεγονός που περιορίζει τους ασθενείς κατά τους καλοκαιρινούς μήνες. Παρ’όλα αυτά, επειδή η φλεβική ανεπάρκεια αποτελεί πραγματική πάθηση, είναι σημαντικό να τονιστεί πως στην περίπτωση ασθενών που εμφανίζουν έντονη συμπτωματολογία η οποία επιβαρύνεται γοργά ή παρουσιάζουν επιπλοκές (θρόμβωση, φλεβικό έλκος, έκζεμα στα πόδια), είναι σημαντικό να απευθυνθούν στον ιατρό τους οποιαδήποτε εποχή ώστε να εξεταστεί το ενδεχόμενο πραγματοποίησης χειρουργικής επέμβασης ακόμα και τους καλοκαιρινούς μήνες.
Περισσότερα εδώ